Venstre, Dansk Folkeparti og Nye Borgerlige kritiserer borgmester Jacob Bundsgaard for ikke at orientere byrådet med det samme, han hørte om problemer med letbanens sikkerhedsgodkendelse.

Annonce

AARHUS: Borgmester Jacob Bundsgaard og rådmand for Teknik og Miljø Kristian Würtz fik tre dage før den planlagte indvielsesfest for letbanen en advarsel fra letbanens direktør om, at Trafikstyrelsen ikke kunne give grønt lys for, at letbanen kunne køre lørdag 23. september. Det fremgår af en redegørelse, som stadsdirektør Niels Højberg har lavet til Aarhus Byråd. Stadsdirektør Niels Højbjerg modtog onsdag 20. september kort før kl. 14 både en telefonopringning og en mail fra direktøren for Aarhus Letbane med budskabet, at Trafikstyrelsen ikke kunne give tilladelse til at sætte letbanen i drift. Samme mail blev desuden sendt til regionsdirektør Jacob Stengaard Madsen. Regionsrådsformand Bent Hansen bekræftede mandag i Stiftstidende, at han første gang hørte om problemerne onsdag eftermiddag, men blev forsikret om, at tilladelserne nok skulle komme i hus.

- Borgmesteren har en pligt til at orientere byrådet, men det gjorde han ikke, siger Gert Bjerregaard (V). Foto: Kim Haugaard

Annonce

Borgmester slog sig til tåls

I Aarhus slog borgmesteren og rådmanden sig også til tåls med, at letbanedirektøren forventede at kunne få tilladelserne i hus, fordi det var almindeligt, at man kæmpede med den slags til sidste øjeblik. Det er en forklaring letbanens bestyrelsesformand, Johnny B. Hansen, også gav i et interview i Stiftstidende mandag. Tilladelserne kom som bekendt ikke, og dermed blev den stort anlagte indvielsesfest for letbanen aflyst fredag aften med blot 16 timers varsel. Men det var alt for sent at reagere, mener flere politikere, der angriber borgmesteren: - Stadsdirektøren fik onsdag 20. september en klar melding om, at letbanen ikke kunne få sine tilladelser. Det gav han straks videre til borgmester og rådmand. Og jeg er meget forundret over, at borgmesteren med den viden ikke gik til byrådet og fortalte, at åbningen hang i en tynd tråd, siger politisk ordfører Gert Bjerregaard (V).

- Det er kritisabelt, at borgmesteren ikke har orienteret byrådet, mener Knud N. Mathiesen (DF). Foto: Axel Schütt

Annonce

V, DF og NB kritserer

Samme kritik kommer fra Dansk Folkeparti: - Borgmesteren burde onsdag have informeret byrådet om, at der var alvorlig tvivl om letbanen kunne komme ud at køre. Det er fuldstændig uacceptabelt først at skulle aflyse åbningen 16 timer før, siger Knud N. Mathiesen (DF). - Torsdag var alle partier jo samlet til budgetforhandlinger på rådhuset. Her kan jeg slet ikke forstå, at borgmesteren ikke informerer om, at der er alvorlig tvivl om åbningen. Det er meget kritisabelt, mener Knud N. Mathiesen. Det er Gert Bjerregaard enig i: - Vi mødtes torsdag kl. 10, hvor borgmesteren kunne have orienteret og fortalt, hvad han agtede at gøre. Hvis vi havde fået at vide, at Trafikstyrelsen ikke kunne godkende sikkerheden på letbanen ville vi have anbefalet, at man trak i håndbremsen og aflyste åbningen, slår Gert Bjerregaard fast. Byrådsmedlem for Nye Borgerlige Lars Boje Mathiesen mener også, at beviserne er håndfaste: - Både borgmesteren og rådmanden blev orienteret onsdag om at godkendelse ikke ville komme. De har derfor både løjet overfor borgerne og fortiet informationerne til byrådet, skriver Lars Boje Mathiesen i en Facebook-kommentar.

Fotos: Axel Schütt

Annonce

I god tro

Stadsdirektør Niels Højberg siger til Århus Stiftstidende, at man kan diskutere, om byrådet burde have være orienteret med det samme. - Men vi fik det indtryk fra letbanens direktør og bestyrelsesformand, at det nok skulle falde på plads. De satte dermed en ramme for vores forståelse af problemet, forklarer Niels Højberg. Torsdag 21. september modtager du kl. 11.47 en ny mail fra letbanen, der beskriver, hvad problemet med de sidste to godkendelser består i. Her fremgår det igen, at letbanen ikke har fået tilladelserne. Kunne I ikke have fortalt byrådet det, da partierne alligevel var samlet? - Vores tanker var jo på budgetforhandlingerne, hvor vi samlede op på samtaler med alle partier. Og jeg mente ikke, at den sidste mail gav anledning til at revurdere situationen om letbanen, siger Niels Højberg.

Annonce

Bundsgaard: En fejlvurdering